"Setswana Puo ya gae (HL)/P2 18 DBE/Ngwanaitseele 2018 NSC – Memorantamo POTSO 18: POTSO YA TLHAMO GA SE LORATO – MJ Magasa ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Ditiragalo tse di diragalang mo lelapeng la ga Motsamai ke matlhabisaditlhong a a nyenyefatsang seriti sa motho, ka ntlha ya megagaru le go sa kgotsofaleng.  Motsamai o ne a tsamaya a sasanka le basadi, a ikgatholositse bana le mosadi wa gagwe, ditsala tsa gagwe di ne di re di a mo gakolola, mme di itaya sefololetse.  Lehuma, tlala le botlhoki di ne di rena mo lelapeng la gagwe, moo bana ba neng ba lalela ka sego le go wela mo isong, fela tse di ne di sa tshikinye Motsamai.  Lesego o ne a le mantabola e bile a tshegwa kwa sekolong, fela o ne a sa tshwanela go raya rraagwe a re ba tlaa ipatlela rre yo o tlaa ba rekelang diaparo, matlhabisaditlhong e le ruri.  Motsamai o raya Selapo a re a o batla mosadi wa bobedi – tota se ke matlhabisaditlhong gonne a sotla ka motho yo e leng gore ena o leka go thusa lelapa la gagwe fela.  Motsamai a re Gadifele ke noga e tsala dinogana, se ke matlhabisaditlhong tota ka batsadi e le bona ba tshegofatsang bana, mme fela ena jaaka rraabona o a ba neelela.  Maitsholo a ga Motsamai a tsenya Gadifele mowa wa ipusolosetso ka go raya monna wa gagwe a re o tlaa tshwana le ena ka go ratwa fela jaaka a ratwa ke makgarebe a gagwe, matlhabisaditlhong tota a go itepatepanya le monna.  Ke matlhabisaditlhong go bona Emang le Lesego ba bolelela Motsamai gore ga ba sa tlhole ba mmatla ka a sa ba godisa sentle, go tsena dikgang tsa batsadi ga bana ke metlholo e le tota.  Gadifele o kobela Motsamai kwa letlotleng la gagwe le go mo raya a re a ithekele dijo, matlhabisaditlhong tota.  Gadifele o ipusolosetsa mo go Motsamai ka go tsamaya le Bra Dan mo pepeneneng, fa pele ga monna le bana, dilo tse di sa tlwaelegang e le ruri.  Ke matlhabisaditlhong tota gore bana ba itse gore rraabona ke Motsamai, ba biletse mmaabona Bra Dan, e bile rraabona a ntse a le teng.  Lesego le Emang ba tlhabisa ditlhong ka go ikgantshetsa rraabona gore ba rutegile, e bile ba kaya gore Lesego ke morutabana, fa Emang e le mooki.  Go tlhabisa ditlhong gore bana ba ga Motsamai ba bolelele batho gore rraabona ke moipolai, le go mo ikgantshetsa gore ga ba na go mo pega sejanaga sa bona.  Gadifele o bolelela Motsamai mo matlhong gore Dan o tlaa mo ruta go kgweetsa le gore banna ba mo setse morago e bile ba batla go mo reka ka madi, matlhabisaditlhong tota. [25] Kwalololo e ileditswe Phetla"